A NETFLIX SOROZATA
Víz.
Testünk nagy része vízből áll.
Nagyjából a 70%-a.
És micsoda különös egybeesés – vagy talán erről szó sincs –,
hogy bolygónk felszínét ugyanennyi százalékban borítja víz.
Ennyire fontos számunkra a víz.
A levegő és a szárazföld megóvása mellett
ugyanolyan fontos – ha nem fontosabb – tengereink védelme is.
Itt, Ausztráliában egy 3000 korallzátonyból álló rendszer található
2250 kilométeres kiterjedésben.
A tenger trópusi esőerdejének tartják ezeket az élő szerkezeteket,
mivel hatalmas ökoszisztémának adnak otthont.
Azonban egy hosszú, egészséges, mintegy 25 millió évnyi élet után
a korallzátony ezen a területen 1995 óta haldoklik, és a fele már el is tűnt.
Kipusztult, és hamarosan az összes olyan szervezet is ki fog, amely tőle függ.
Beleértve minket is.
Szorít az idő.
- Ott van Szenilla. - Igen, ott pedig Némó.
- Szevasz! - Szia, haver!
Ausztrália északkeleti partján vagyunk,
hogy utánajárjunk, a legjobb kutatók és tudósok…
Muszáj ötleteket gyűjtenünk.
- Tényleg? - Igen.
Ki kell mondanom, hogy veszélyeztetettek.
…hogyan dolgoznak az óceán azon részének megmentésén…
Beletartozik a tengerifű, a mangrovefa, és az egész part menti terület.
…ami az elmúlt 15 évben a bakancslistámon szerepelt.
- Itt a betakarítás ideje! - Még sosem csináltam ilyet.
- És útközben… - Sziasztok!
…próbálunk minél több szórakozást bepréselni.
A korallzátonyok a tengerfenék körülbelül 2%-át teszik ki,
mégis a tengeri élőlények 25%-ának adnak otthont.
Bevételt biztosítanak az ételelem és a turizmus által.
Védik partvonalainkat a viharoktól és az eróziótól.
Több olyan emberrel is találkozni fogunk, akik egész életüket annak szentelték,
hogy megmentsék és megóvják a bolygó legnagyobb korallzátonyát,
A Nagy-korallzátonyt.
Az Ausztrália északi partjainál található Nagy-korallzátony
a Föld korallzátony-rendszereinek 10%-át teszi ki.
És bár a bolygó összes korallzátony-rendszere veszélyben van,
abból adódóan, hogy Ausztráliát víz veszi körül,
a Nagy-korallzátony egészsége különösen fontos az ország számára.
Mivel ez a világ legnagyobb korallzátony-rendszere,
tökéletes esettanulmányként szolgál a tudósoknak, hogy kiderítsék,
mi okozza a világ korallzátonyainak pusztulását,
és hogy miképpen menthetők meg.
Vízi kalandunk első állomása Queensland partjainál található
egy kis partszakaszon, ami benyúlik a Korall-tengerbe.
NAGY-KORALLZÁTONY
Ez a Nemzeti Óceánszimulátor,
amit az Ausztrál Tengertudományi Intézet, azaz az AIMS működtet.
Világszínvonalú, innovatív tudósok csoportja létrehozta
a világ legfejlettebb, kutatási célokra használt akváriumát.
A világ minden tájáról érkezett tudósok vizsgálhatják a víz alatti környezetet,
és az emberi tevékenység rá gyakorolt hatását.
Azon dolgoznak, hogy javítsák
a bolygó óceánjainak egészségét és fenntarthatóságát.
A Nagy-korallzátony hatalmas, így olyan beavatkozási stratégiákon dolgozunk,
melyek lehetővé teszik az eszközkészletünk kibővítését,
hogy érdemben segíteni tudjunk a Nagy-korallzátonyon.
Muszáj ötleteket gyűjtenünk, mert komoly veszélyben vannak a zátonyok.
A tengerfenéknek csak egy kis részén található korallzátony,
de 500 millió ember tápláléka és megélhetése függ tőle.
Évente öt-hat milliárd dollárért érkeznek turisták megnézni a korallzátonyt.
Ez egy foglalkoztatási és gazdasági kérdés is egyben.
- Képzeljék el, mi lenne, ha eltűnne! - Jól mondja.
Így vagy úgy, de az egész világ a parti vizek egészségétől függ.
- Lássuk, hogyan próbálják megóvni! - Nézzünk korallokat!
- Mehetünk. - Jó ötlet.
- Ha ki tudom nyitni az ajtót. - Atyaég!
Mintha Willy Wonka csokigyárába csöppentem volna.
Hölgyeim és uraim, fiúk és lányok, íme,
a szimulátor szoba!
Tényleg olyan, mintha a csokigyárban lennék.
Valójában olyan, mint a világ legmenőbb halárudája,
vagy egy életre kelt Pixar-film.
- Ott van Szenilla. - Bizony.
Ott lent pedig Némó.
Szia!
Látják?
Ez pedig Némó otthona. Pont, mint a filmben.
- Gyönyörű a tengeri rózsa. - Igen.
Halál komolyan, lélegzetelállító a látvány.
Elsőre nem tűnik valóságosnak, de vannak kevésbé jól festő akváriumok is.
A világ korallzátonyai mindenhol kiszolgálnak bennünket,
de ahogy megnőtt a népességszám a partok mentén,
a vegyi anyagok miatt pusztulni kezdtek a korallok.
Erdőirtásba kezdtünk a partok mentén,
pedig ezek tartották vissza az üledéket a zátonyoktól.
Az elmúlt néhány évben
a hőmérséklet emelkedés miatt több helyen is kifehéredett a korall.
Emiatt az ökoszisztémában is felfedeztünk változásokat.
Elkezdtek kipusztulni a halak is,
és egyre kevésbé válnak hasznára az embereknek.
Igen.
Becslések szerint 1950 óta a Föld korallzátonyainak felét már elveszítette,
a fennmaradt zátonyok kétharmada pedig sérült és veszélyben van.
A korallok változását vizsgálják eltérő hőmérsékleten és szennyezettségi szinten,
és módszereket keresnek meggyógyításukra.
Különböző állapotok láthatóak az akváriumokban.
Pontosan. Így nézett ki évezredekkel ezelőtt.
Biodiverzitás és halak jellemezték.
Termékeny volt és kiszolgált minket. Ez egy egészséges állapot.
A korallzátonyok egy nagy szimbiózisban élnek.
Ez a halakra is kiterjed. Mikor este elbújnak a korallok közé,
a vizeletükkel fontos tápanyagokat juttatnak a vízbe,
a korall pedig cserébe védelmet nyújt.
A halaknak védelem kell, a korallzátonynak pedig tápanyag,
így a halak megadják neki.
Visszacsatolási hurok alakul ki a halak, a korallok, a vizelet
és a zátony között.
Olyan ez, mint az óceán tökéletes kétpárti egysége.
Igen, nagyon jól megfogalmazta.
Ez történik, ha két fokkal megemeljük a korallzátony nyári hőmérsékletét.
Valami ehhez hasonló figyelhető meg. Hal még akad közte.
- Csak a hőmérsékletet emelték meg? - Csak két fokkal?
A szimbiotikus egyensúly nagyon törékeny. Ha a víz hőmérséklete megemelkedik,
a korall nem tudja tovább táplálni az algákat.
Az alga így elpusztul, és egy kiszáradt,
kifehéredett korall vázát hagyja maga után.
Végül az alga által éltetett élőlények és halak is eltűntek,
és az egész ökoszisztéma elhal.
Ez történne, ha újra tápanyag kerülne a korallzátony-rendszerbe.
Mivel nitrogént juttattunk a rendszerbe, változáson esett át az egész.
Látni, hogy újra algák jelennek meg,
amire a legelésző halak is hatással vannak.
Rengeteg hal szereti az algát Lényegében ők a kertészek.
Összegyűjtik a hínárokat, majd megeszik őket,
ami lehetővé teszi, hogy a korallok visszanőjenek.
Ez itt a part közeléből származik,
ahol a legtöbb korall kipusztult.
- Ezek jó nagy korallpolipok. - Teljesen más teret szimulálnak.
Igen, ezáltal leképezhetünk és megvizsgálhatunk több különböző jövőt.
Ha a jövő feltárásával megértjük, hogy mi történik,
akkor megoldást is találhatunk.
A hőmérséklet-változás korallzátonyokra gyakorolt hatása
félelmetesen egyértelmű.
Ha az emberek miatt kezdtek kipusztulni az óceánjaink,
talán van remény, hogy meg is gyógyíthatjuk őket.
Vajon mit szól ehhez a korall?
A víz hőmérsékletének emelkedése és a szennyezés okozta károk
jól láthatók a korallzátonyon.
Vegyük példának Korallt!
Ez sajnos igaz, haver.
1950 óta a korallzátonyainak közel 50%-át elveszítette a Föld.
Az ember által okozott gyors hőmérséklet-emelkedés a vízben
és a szén-dioxid-növekedés együttesen megváltoztatták az óceánok kémiáját.
Sajnos.
- Hű! Mi történt? - Ez a korallfehéredés.
A zátonyban minden tápanyag és élet eltűnt.
Lényegében lassan elpusztul,
ami hatással van az óceán ökoszisztémájára.
Mit lehet tenni? Már túl késő?
Nem, de gyorsan kell nagy változásokat végrehajtani.
Kétféle segítség létezik: a védelemre és a helyreállításra irányuló.
A helyreállításra irányuló
ellenállóbb korallok újratelepítését jelenti,
melyek segítenek meggyógyítani a menthető területeket.
Bonyolultnak hangzik.
Egy kicsit, de szerencsére a legjobb ökológusok mindennap ezen dolgoznak.
- De tudod, mi az egyszerű? - Mi?
A további károkat meggátoló védelem:
például, ha nem szennyezitek az egyik élelemforrásotokat,
és ha csökkentitek a CO2 kibocsátásotokat.
Ezt meg tudom csinálni.
Most vissza kell mennem, Korall, de kösz!
No problemo. Szevasz!
Az első példát a Nagy-korallzátony helyreállítására itt, az AIMS-ben látjuk.
Dr. Carly egy új módszert, a korallültetést mutatja be nekünk.
Izgatottan várjuk, hogy lássuk, hogyan leheltek életet a korallzátonyba.
Olyan eszközkészlet kifejlesztése zajlik, ami segít a zátony helyreállításában.
Ez az egyik ilyen módszer.
Ez az úgynevezett korallültetés részfolyamata.
Azt próbáljuk kifejleszteni, hogyan tudunk korallokat ültetni a zátonyokba úgy,
ahogy azt a helyreállításra szoruló erdőkben is teszik.
A módszert itt is tudjuk alkalmazni.
Ez egy telepítési modul, amit elültetünk a zátonyban.
Egy ilyen modulban körülbelül 10-15 korallbébi növekszik.
Volt már sikeretek a különböző fajtákkal?
Tavaly 25%-os túlélési arányt értünk el, amivel nagyon elégedettek voltunk.
Lenyűgöző.
Készen álltok a pancsolásra? Segítetek az ültetésben?
- Naná, persze! - Igen? Szuper.
Van egy kis sámli alatta. Nyugodtan húzd ki!
- Ez azért segít. - Hű!
Igen, ez így szuper. Köszönöm!
Akkor most
át fogok nektek adni egy-egy alkatrészt, aztán pedig néhány modult,
hogy össze tudjátok illeszteni. Az aljánál vagy az oldalánál fogjátok!
- Hogy kell, Zac? - A háromszög oldalába csúsztasd bele!
Darin nem tudja, hogy azon versenyzünk, ki rakja össze hamarabb.
Aki utoljára szereli össze helyesen az eszközt, kiesik.
Hadd ismételjem meg!
Aki utoljára szereli össze helyesen az eszközt, kiesik.
- Segítenél? - Az enyém tökéletesen illeszkedik.
- Ezer évig tart, amíg te… - Csak jó fej vagyok veled.
Olyan koralltörzseket szaporítanak, melyek túlélik a melegebb hőmérsékleteket,
és a magjuk elültethető a károkat szenvedett zátonyrészre.
-Tessék! - Én kész vagyok.
Szép volt!
Az ültetőeszközben nyugodtan növekedhetnek a fiatal korallok.
Ültetés után az eszköz erősen odarögzíti őket a zátonyhoz,
és megvédi a korallokat a ragadozóktól.
Az itt végzett munkátok csodálatra méltó,
mert ez a tengerfenéktől
a vízszint tetejéig támogatja az ökoszisztémát.
Ha korallzátony közelébe utazunk nyaralni,
több közösségi tudományos projektet is találhatunk,
ahol az emberek beszámolhatnak a búvárkodás közben megfigyelt dolgokról.
Ez apróságnak tűnhet, de a kutatóknak rengeteg információval szolgál.
Egy gyors online kereséssel megtalálhatjuk
a közösségi korallzátony-figyelő programokat,
ha segíteni akarunk.
Ez egy izgalmas időszak.
A jövőben remélhetőleg a harc megnyerését fogjuk ünnepelni.
Lenyűgöző! Köszönjük!
- Örültem. - Fantasztikus!
Az AIMS-nél zajló korallültetés csak a helyreállító folyamat első lépcsőfoka.
Van azonban egy másik lépés is a zátonyok helyreállításában.
Cairnsben vagyunk,
ami egy turistaparadicsom és kikötőhely a Nagy-korallzátonynál.
Egy katamaránnal fogunk kihajózni 27 kilométerre,
felpattanunk egy motorcsónakra,
ami elvisz bennünket a Marine World pontonjához.
Ez a végső állomásunk:
a Marine World ponton, ahol a varázslat történik.
Ez magáncégek, egyetemek és aggódó polgárok közös vállalkozása,
akik együtt dolgoznak a Nagy-korallzátony megmentésén.
Ma a helyrehozásának rocksztárjaival találkozunk.
- Pontosabban a zátony csillagaival. - Üdv a Marine Worldben!
Ma az úgynevezett zátonycsillaggal fogunk dolgozni.
Ez egy zátony-helyreállítási technika, amit a Mars csokoládégyár fejlesztett ki
- körülbelül tíz éve. - Tényleg?
- Igen. - Menő.
Érdekes, mi?
Ehhez kizárólag egy acélvázra van szükség,
ami homokkal vagy mészkővel van bevonva, mint ez.
- Koralldarabokat aggatunk rá. - Szuper.
Leeresztjük a vízbe, és segítünk helyreállítani
a koralltörmelékkel bevont területeket, melyeket viharok, robbantásos halászat,
vagy a klímaváltozás idézett elő.
A mai terület a Yasi hurrikán miatt sérült meg nagyjából tíz éve.
A korallok és korallzátonyok természetes módon is felépülnek,
azonban ahol sok viharkár keletkezett, törmelékágy alakul ki.
Apró korallfoszlányok lebegnek a vízben,
amik nem élik túl, hacsak nem tapadnak hozzá valamihez.
Akkor ma Zackel le fogtok menni…?
Lemerülünk, és koralldarabokat fogunk gyűjteni.
Még életben lévő korallokat keresünk.
Akkora darabokat keresünk,
mint a hüvelykujjad és mutatóujjad közötti távolság.
Van itt néhány, úgyhogy megmutatom.
Ez levált a nagy korallról.
- Itt a betakarítás ideje! - Jól hangzik.
Sosem csináltam még ilyet.
Darinnel különválunk. Én már évek óta búvárkodom.
Darin első búvárkodását későbbre tartogatjuk.
Most a hajón kell maradnia, hogy előkészítsék a zátonycsillagot.
Jól van, készen állok.
Merülhetünk.
Olyan jó visszatérni az óceánba!
Nézzétek a korallokat!
Nézzétek a halakat!
Nézzétek a cápákat!
Ezek szürke szirtcápák. Gyakran előfordulnak ezen a területen.
Csak akkor támadnak, ha fenyegetve érzik magukat,
úgyhogy erre úszom, és próbálok nem fenyegetőnek tűnni,
hiszen a zátonyt jöttünk megmenteni, ami a fenyegetés ellentéte.
De most komolyan, látjátok, hogy mekkorák?
Oké, térjünk vissza a munkához!
Letörött, tenyérméretű koralldarabokat keresünk,
hogy felszínre hozva a zátonycsillaghoz erősítsük.
Darin vajon mit csinál?
A Nagy-korallzátony nem csak korallokból és halakból áll.
Beletartozik a tengerifű, a mangrovefa, és az egész part menti terület,
ami nagyon fontos a halak szempontjából, mert ott kezdik az életüket.
A füvön és a fákon keresztülfolyó esővíztöbblet
és annak szűrése mind része az általunk ismert Nagy-korallzátonynak.
Az óceáni állatok 30%-a tölt időt korallzátonyon élete során,
ezért hihetetlenül fontos, hogy nyüzsögjön az élettől.
A zátony elég nehéz időket élt át.
2016-ban és 2017-ben is sokat fehéredett.
A világ nagy része azt gondolja, hogy a zátony eltűnt, pedig nem,
de nyilván, amíg a világ nem kezd el foglalkozni a klímaváltozással,
a lehető legnagyobb alkalmazkodóképességet kell elérnünk.
Két párhuzamos irány van.
A klímaváltozással mindenkinek foglalkoznia kell,
mi pedig segíthetünk a zátonyrendszert rugalmasabbá tenni.
Ez a világ egyik legnagyobb korallzátony-helyreállító programja.
A csillagok gyors növekedést eredményeznek;
pár hónap alatt 12-szeresére növelik a lefedettséget.
A halállomány közel megháromszorozódik.
Az elmúlt évtizedben világszerte
körülbelül 20 000 zátonycsillagot telepítettek búvárcsapatok,
közel 300 000 koralltöredékkel.
Ilyenekkel.
Ez egy kis, levált darab. Pontosan ilyet keresünk.
Üzenem Owen Wilsonnak, hogy hűha.
A képet megfordítva pedig anyának üzenek.
ANYA
Íme egy példa a telepített tengericsillagra.
Nézzétek, hogyan teremt menedéket és otthont organizmusok számára,
ami szélesebb körű biodiverzitást eredményez a területen!
Felvisszük a koralldarabokat a hajóra, ahonnan Darin átveszi.
Fogjuk a kis darabokat, amit felhoztak,
és a csillagra illesztjük őket.
- Ezt odaadom. - Oké.
A tetejére tudjuk helyezni.
Mindegyik darabot két kábelkötegelővel rögzítjük.
- Ez elég könnyű. - Igen, az.
Teszünk egyet az aljára, egyet pedig a tetejére, majd szorosra húzzuk.
Mindezt kézzel csináljuk, pedig hatalmas dologról van szó.
Igen.
Egy óriási dolgot próbálunk helyrehozni.
Lehet, hogy nem sikerül
mind a 3000 zátonyon bevezetni ezt a technológiát,
de a legjobban rászoruló területekre koncentrálva
fenntarthatjuk és ellenállóbbá tehetjük a zátonyokat a nehéz és szűkös időkben.
- Meg tudod fogni? - Igen.
- Emeld fel! - A csillagot?
- Igen, így a legbiztonságosabb. - Ha felemelted, megmutatom, hová tegyük.
Miután elegendő korallt rögzítettek a vázra,
leengedik erre a rakfelületre, amíg készen nem állnak,
hogy elhelyezzék őket a tengerfenéken.
Gyönyörű idelent.
A búvárkodás olyan, mint egy másik bolygó felfedezése.
Súlytalan vagyok…
távol az emberektől,
különös teremtmények között.
Ez emlékeztet rá, miért olyan fontos megvédeni az óceánokat.
Jó érzés, hogy részese lehetek a helyreállításának és védelmének,
azonban ez csak átmeneti megoldás, még sok a teendő.
Alig várom, hogy Darin is merüljön, mielőtt továbbállunk!
Fogytán a levegőm. Ideje felmenni.
Az óceán és a szárazföld között
egy korallokat és zátonyaikat védő egyedülálló biom húzódik,
a mangroveerdő.
Olyan cserje- és fafajokból áll,
melyek a víz és a szárazföld találkozásánál nőnek.
Például a Nagy-korallzátony is a mangroveerdők által működik megfelelően.
Sajnos a mangrovék is veszélyben vannak.
Egy nyilvános és védett parkba látogatunk,
hogy megismerkedjünk egy helyi őslakos klímavédővel és mangrove-gondozóval,
és közelebbről szemügyre vegyük ezt a buja élőhelyet.
Jó idefent lenni?
- Szép napunk van. - Ugye?
- Igen. - Tetszik.
- A mangroveerdőben vagyunk. - Így van,mégpedig Cairnsben.
És még mindig esik, de ne aggódjatok!
A kamerák bírják, igaz?
A te népednek mit jelent az erdő és a korallzátony?
Az ausztrál őslakoskultúrában érzékeljük a köztük létrejövő kulturális kapcsolatot.
Értitek?
Úgy is lehet fogalmazni, hogy az erdő az öcs, a zátony pedig a báty.
Mi működik és mi nem működik a mangrovék egészségére gyakorolt
környezeti hatás tekintetében?
Sok mesterséges folyamat hat rájuk,
ami miatt pusztulni kezd az élővilág.
Például kivágják a mangrovékat, hogy parkolót építsenek.
A kivágásukkal kopár lesz a föld,
- és több üledék keletkezik. - Értem.
Az üledék közvetlenül a vízbe áramlik,
és eljut a zátonyhoz.
Tehát egyre több ember által okozott szennyeződés kerül az óceánba.
- A zátonyra. - Igen.
A mangrovefáknak friss és sós vízre van szükségük.
Nem csak sós víz kell nekik, hanem oxigén is.
Ők tényleg környezetvédő fák.
Biztonságos határt jelentenek szárazföld és az óceán között.
Lehet, hogy véletlen, de a reptér elhatározta, hogy mellettük építkezik.
A mangrovék ellensúlyozzák a széndioxid-kibocsátásukat.
- Érdekes. - Aha.
Csak a jelenlétükkel is sok CO2-t nyelnek el.
A mangrovék mennyivel több CO2-t kötnek meg, mint a…?
Húsz százalékkal többet, mint egy átlagos fa.
Amit itt csinálunk, az a bolygó más területein is hatással van az emberekre.
Ez fordítva is így van. Amit ők tesznek, az hatással van ránk.
Az én generációm és a fiatalabb generáció nem tud tétlenül ülni.
Nem hagyjuk, hogy elpusztítsatok minket. Felállunk, és cselekedni fogunk.
Szeretnék egy szép tájat hátrahagyni a lányaimnak.
Szeretném, ha abban a tudatban mennének majd ki a zátonyra,
hogy én is segítettem megmenteni a mangrovék gondozása által,
és ezért láthatják a gyönyörű halakat és korallokat.
Ha belegondolunk, hogy az őslakosoknak mi adatott meg…
Ez a következő generációé lesz.
- Akkor vágjunk bele! - Jó.
Itt az ideje, hogy elkezdjük.
És ezzel elkezdjük a körbevezetést.
Jól van. Nézzétek ezt a sétányt!
Mielőtt megérkeztetek, teljesen száraz volt.
A jelenlegi esőzés miatt elkezdett gyűlni a víz.
A mangrove-rendszerek és gyökerek másik különlegessége,
hogy megtartják a vizet a talajban, ami jótékony hatással van a növényekre.
- Ez mind a tengerben végezné. - Így van.
Észrevehettétek, hogy az előbb még sűrű volt a növényzet.
Az egy másfajta mangrove volt.
Ezek között sétálva lehet látni, hogy csoportokba rendeződtek,
és jobban hasonlítanak a ti egyenestörzsű fáitokra.
És hány különböző fajta mangrove létezik?
Összesen 42 fajról beszélhetünk.
Jöhet egy Dagobah-rendszeres vicc:
„Tedd el a fegyvert!”
Látjátok azt a néhányat? Azok is más fajták.
Látjátok a kis hegyes végeket, amik kiállnak a földből?
- Igen. - Ezek a szellőzők.
Menő.
És mi a szellőzők célja?
Hogy belélegezzék az oxigént. Pipaként funkcionálnak.
Nekünk is kell pipa, ha kimegyünk a zátonyra.
Nekik van sajátjuk.
- A mangrovékat utánozzuk. - Pontosan.
Ez pedig itt a levél.
Lehet, hogy most nem látni,
de ez egy valódi levél, ami ezeken a fákon nő.
Amikor sár van, és lehullanak,
így beleállnak a földbe.
- Hű! - El vannak ültetve.
- Mi ültettük el. - Igen.
Ültettem egy mangrovefát.
Milyen ágas-bogas! Mintha Mordorban járnánk.
- Lehetetlen átsétálni rajta, igaz? - Igaz.
- Sok gyakorlást igényel. - Őrület!
- Nagyon más, mint feljebb. - Kicsit sárosabb.
Jobban érezni a mangrove illatát.
Olyan szép! Imádom, ha esik.
Ők tuti nem.
- Szép, igaz? - Gyönyörű!
Nagyon klassz!
Távol tartja a szunyikat.
SZUNYI = SZÚNYOG
Szerintem, ha vidéken sétálgattok,
és megnézitek a földjeinket,
teljesen trópusi hangulatba kerültök.
- Igen. - Esik az eső, körülölelnek a fák.
A zátonyt még jobban lehet élvezni.
Köszönjük, barátom! Ez sokat jelent nekünk.
- Így körbejártunk mindent. - Igen, így van.
A szén-dioxid megkötésétől kezdve
a szárazföld és a Nagy-korallzátony védelméig,
a mangrovefák fontos szerepet játszanak a földi élet egyensúlyának fenntartásában.
Jiritju üzenete pedig fontos a mangrovék védelmét illetően.
A Nagy-korallzátonyról való beszélgetés után ideje,
hogy magunk is felfedezzük azt.
Queensland északkeleti partján, Airlie Beachen vagyunk,
ahonnan 39 tengeri mérföldet kell hajóznunk.
A cél az, hogy a zátonyon búvárkodjunk,
de ez határozottan egy „az út a fontos, nem a cél” kaland lesz,
mert ezzel a hajóval fogunk útra kelni.
Jöhet a jacht rock!
Ez nagyon klassz.
- Beléptünk a zónába. -A veszélyzónába.
Én nagyon izgatott vagyok. Már vagy 15 éve búvárkodom.
Ez az egyetlen hely,
amire minden egyes ember azt mondta, akikkel merültem, hogy muszáj megnézni.
Ez egy teljesen más világ.
- Kíváncsi vagyok, mi vár odalent. - Én is.
- Szervusz! - Jó reggelt!
Peter a búvároktatónk. Darin soha életében nem búvárkodott még.
- Jó látni. - Hát, itt vagyunk.
Mindjárt megérkezünk a Nagy-korallzátonyhoz.
- Azta! - Menjünk vissza az időben!
Tízezer éve ki lehetett ide sétálni. Akkor itt még szárazföld volt.
Tízezer éve ért véget az utolsó jégkorszak,
így a tengerszint megemelkedett.
Körülbelül 6000 éve érte el a jelenlegi szintjét.
Ezt megelőzően ott és ott egy hegy volt, közöttük pedig egy széles folyó folyt.
A tengerszint emelkedésével a hegyek víz alá kerültek,
és korallok kezdtek el növekedni rajtuk.
Tehát a korallok egy nagyon régi, alámerült hegy tetején nőnek.
- Menő. - Mi van?
Ezután érte el a jelenlegi szintet.
Most éppen egy folyón hajóznánk.
A korallok elképesztőek a zátonyon.
Főleg az elmúlt években egyre többen jönnek a zátonyhoz,
miután hallották, milyen szörnyű állapotban van,
és látva az egészséges, barna korallokat
azt hiszik, hogy már biztos nem élnek, hiszen barna a színük.
Az emberek ahhoz vannak szokva, hogy a videókon vagy a képeslapokon…
- Szivárványszínűek. - …élénk színük van.
Az emberek nem vennének olyan képeslapot, amin kaki barna korallok vannak.
Persze ezzel nem azt mondom, hogy nem ártunk az óceánjainknak
a túlhalászással és a műanyagokkal, de nem látom reménytelennek a helyzetet.
Bárhová néztek, valami újat fogtok látni, sok különböző fajt.
Rengeteg itt a nagy hal, amit biztosan élvezni fogtok.
Ez lesz az új otthonunk az elkövetkező napokban.
Mi ez, a Vízivilág? Kevin Costner is itt van?
Tényleg olyan, mint a Vízivilág.
Ez a Reefworld,
egy vízen úszó, háromemeletes ponton a Hardy-zátony mellett.
Hűha!
Sziasztok!
A következő rész ebben az epizódban a jutalom, a hab a tortán.
Darinnel lehetőségünk nyílik eltölteni egy éjszakát a zátonyban.
Nem a zátonyon, hanem a zátonyban.
A víz alatt. Majd meglátjátok.
A fedélzeten is lehet aludni,
de lent, négy méterrel a víz alatt egy szálloda vár,
garantáltan a legjobb kilátással rendelkező szobával.
Üdv a Reefworldben! Nagyon meredek lefelé menet.
- Kapaszkodjatok! - Oké.
De király!
- Hűha! - Azta!
Olyan, mint egy űrhajó.
Micsoda?
Ez Troy McClure házára emlékeztet.
Szevasz, haver!
Ma a halakkal fogok aludni, de nem a maffia zsargon szerint.
Az alul lévő kék lámpa vonzza őket ide este.
Az ablakok nem hangszigeteltek,
így lehet hallani a halakat és a természet hangját éjszaka.
Én nem bánom.
Az ablakok kétirányúak, így nem csak mi látjuk a halakat, hanem ők is minket.
Biztos láttak már érdekes dolgokat.
Meséltek ezt-azt.
Jézusom!
A nappal keltünk, és energiát gyűjtünk a merüléshez.
Néhány szuvenírt is magunkkal viszünk.
Jó reggelt, uraim! Hogy vagyunk?
- Jól. - Egész jól.
- Szuper, akkor most… - Megyünk a vízbe?
…vegyétek fel ezt a búvárruhákat, mielőtt bemegyünk!
- Klassz! - Tessék!
- A kicsi a tiéd. - Ez pedig a tiéd.
Indulhat a buli!
Nagyon passzos.
Úgy nézünk ki, mint az Édes vízi élet csapata.
Becipzároznád, drágám?
Persze, szívem.
Csini vagy, drágám.
Jesszusom, Darin! Jó izmos vagy.
Kigyúrtad magad.
- Szétszakad rajtad a ruha. - Bocs.
- Kényelmes? - Nem igazán.
Láttátok, hogyan préseltem bele?
Erre menjünk le, uraim!
Áthajóztunk a Whitsundays nevű festői tájon,
hogy eljussunk a Hardy-zátonyhoz.
Ahogy a sós szél a hajamba kap,
az élmény iránti vágyakozás felerősödik bennem.
A merülés előtt mindig ideges vagyok egy kicsit.
Nem félek, inkább tiszteletet érzek azzal a ténnyel kapcsolatban,
hogy a repüléshez hasonlóan a víz alatti lélegzés sem természetes emberi dolog.
Óvatosság és nyugalom között billegek,
hogy kiélvezhessek minden csodálatos pillanatot.
Darin azt mondja, felkészült, de fogalma sincs, mi következik.
És ami azt illeti, én sem.
Gyerünk!
Annyira gyönyörű,
hogy nem is tűnik valóságosnak.
Számtalan képet és videót láttam róla. Közel sem tudják visszaadni az élményt.
Pontosan ezért ez a világ legjobb búvárhelye.
A korallzátonyon hemzseg az élet.
Számtalan halfajta óriási csoportjait látni mindenféle színben és formában.
Nem tudom, hogy ez micsoda, de nézzétek, mennyire király! Óvatosan megérintem.
Óvatosan.
Igaz, hogy a korallok barnás színűek egyes területeken, de nem pusztultak el,
és remélhetőleg hamarosan megerősödnek.
Ezért köszönetet mondok mindenkinek, akivel találkoztunk,
és fáradhatatlanul azon dolgozik, hogy megmentse a Nagy-korallzátonyt.
Darinnek fogalma sincs, milyen szerencsés.
A korallzátonynál merülhet először,
és tudom, hogy tetszik neki.
Mindig újra fogom élni ezt a pillanatot a fejemben.
Ez volt életem egyik legklasszabb élménye.
Ez igen!
Ez elképesztő volt!
- Milyen volt az első merülésed? - Hihetetlen!
- Szép volt! - Elképesztő volt!
Ügyesek voltunk.
Azta!
Néhány hal úgy jött oda hozzánk, mint egy kiskutya.
- Igen. - Mintha…
- Inkább egy hatalmas kutya! - Hatalmasak.
Akkor a világ legnagyobb, 130 kilós kutyáját láttuk.
Meg tudtam őket érinteni, és nem ijedtek meg.
Tényleg megérintetted őket?
- Igen. - Szerintem nézesd meg a kezed.
Nagyon klassz volt.
El sem hiszem, hogy ezt láthattad az első búvárkodásod során.
- Ja. - Jó volt?
Nagyon.
Hihetetlen volt.
Sosem láttam még ilyen élettel teli korallokat
ennyi különböző színben és…
Nagyon klassz volt. Szép munka, D!
Hihetetlen, hogy ezt húztad le először a listádról, te mázlista!
Egy valóra vált álom volt a Nagy-korallzátonyon búvárkodni.
Szuper látni, hogy mennyi mindent tesznek a megmentéséért.
Ugyanakkor, mint a Föld összes óceánját, ezt is folyamatosan fenyegeti
a klímaváltozás, a szennyezés és a túlhalászás.
Korallzátonyaink és tengeri élővilágának jövője megjósolhatatlan.
Van esély a gyógyulásra.
Képesek vagyunk apránként helyrehozni a zátonyt,
és talán az elkerülhetetlent is visszafordíthatjuk.
De a kérdés továbbra is nyitott:
vissza tudjuk szorítani azokat a cselekedeteket, amelyek kárt okoztak?
Majd idővel kiderül. És apropó idő:
nem tudom, mikor lesz erre legközelebb alkalmam,
úgyhogy azt hiszem, még egyszer körülnézek.
Hali!
A FÖLD KÖRÜL CSAPATA ELISMERI AUSZTRÁLIA FÖLDJEINEK EREDETI BIRTOKOSAIT.
TISZTELETTEL ADÓZUNK A VÉNEK MÚLTJA, JELENE ÉS JÖVŐJE ELŐTT.
A feliratot fordította: Kajner Kata